Priekulės ąžuolas

Priekulės ąžuolas – išskirtinis medis, augęs vakarų Lietuvoje, Klaipėdos rajone, Priekulėje, Vingio parke. Ąžuolas 1993 m. nuvirto.Priekulės audiogidas. 13. Vingio parkas klaipedosrajonas.lt  Parko aikštelės pakraštyje išsaugotas nulūžusio stambaus, plačiašakio ąžuolo kamienas. Šalia jo buvusio kelmo auga pasodintas jaunas ąžuolas. Įkastas apie 1,9 m aukščio granitinis stulpas su įrašu Priekulės ąžuolas Valstybės saugomas gamtos paminklas. Lankytojams pastatyti suoliukai.

Ąžuolo apimtis siekė 4,70 m, skersmuo – 1,5 m, aukštis – 25 m. Amžius – apie 380 metų (gali būti ir daugiau). Viršuje šio ąžuolo kamienas dalijosi į dvi tvirtas lajas. Dar vadinamas G. Posernos ąžuolu.Egidijus Bacevičius. Krašto praeitį liudija vardiniai medžiai ir želdiniai. Šilainės sodas. Nuoroda tikrinta 2022-04-05.

Gamtos paminklu pripažintas 1960 m., o respublikinės reikšmės paminklu – 1987 m. 

Šis ąžuolas minimas I. Simonaitytės romane „Aukštujų Šimonių likimas“; pasakojama, kaip piktas ir neteisingas Priekulės dvaro valdytojas G. Puserna ąžuole įsitaisęs geležinę kilpą, per kurią pervėręs virvę koręs baudžiauninkus.Gediminas Isokas. Lietuvos gamtos paminklai. – Vilnius: Mintis, 1995, 130–131 psl.
miniatiūra|200px|left|Geležinę tvorelę prispaudusio senojo ąžuolo dalis

 Taip pat skaitykite 

 Vingio parko ąžuolas

 Pastabos 

 Išnašos 

Kategorija:Klaipėdos rajono paveldas
Kategorija:Ąžuolai gamtos paminklai
Kategorija:Buvę Lietuvos gamtos paveldo objektai
Kategorija:Priekulė